recursal/SuperWikiNEXT-32B huggingface dataset:
**דני לויתן** (נולד ב-21 בפברואר 1942 בירושלים) הוא פרופסור אמריטוס למתמטיקה, רקטור אוניברסיטת תל אביב בשנים 2005–2010.

ביוגרפיה
--------

לויתן סיים לימודיו לתואר ראשון במתמטיקה ובפיזיקה (בהצטיינות), לתואר שני במתמטיקה (בהצטיינות יתרה) ולתואר שלישי, באוניברסיטה העברית בירושלים. את לימודיו לתואר ראשון ושני עשה במסגרת העתודה האקדמית, ואת לימודיו לתואר שלישי עשה במקביל לשירותו כמתמטיקאי בחיל האוויר. את עבודת הדוקטורט שלו הגיש בשנת 1966, בהנחייתו של פרופ' אמנון יקימובסקי.

בשנים 1964-1962 שימש כעוזר הוראה וכאסיסטנט באוניברסיטה העברית. החל ללמד באוניברסיטת תל אביב בשנת 1965. בשנים 1967–1970 שהה כמרצה אורח באוניברסיטת אילינוי, תחילה במלגת פולברייט. חזר ללמד באוניברסיטת תל אביב, בשנת 1972 מונה לפרופסור חבר, וב-1976 מונה לפרופסור מן המניין. בשנים 1974-1972 כיהן כראש החוג למתמטיקה, בשנים 1980-1976 כיהן כדיקן הפקולטה למדעים מדויקים, ובשנים 1985-1982 כיהן כראש בית הספר למדעי המתמטיקה. במהלך השנים שימש כפרופסור אורח במספר אוניברסיטאות, בהן המכון הטכנולוגי של קליפורניה, אוניברסיטת קליפורניה בריוורסייד ואוניברסיטת טקסס באוסטין.

לויתן עוסק בתורת הקירובים, בקירובים שומרי צורה, בקירובים ליניאריים ולא ליניאריים ושימושיהם. ערך שני ספרים ופרסם כ-130 מאמרים שהופיעו בכתבי עת מדעיים.

החל מ-16 באוגוסט 2005 כיהן לויתן כרקטור אוניברסיטת תל אביב. ביולי 2009, בעקבות פרישתו של נשיא האוניברסיטה, צבי גליל, החל לויתן לכהן גם כממלא מקום נשיא האוניברסיטה, עד למינויו של נשיא חדש. באוגוסט 2010 הוחלף בתפקיד הרקטור על ידי פרופסור אהרן שי. לויתן שימש כיושב העמותה הישראלית לקידום החינוך המתמטי לכל. משמש במועצה להשכלה גבוהה כיו"ר הוועדה העליונה למינוי פרופסורים במדעי הטבע, ההנדסה והבריאות.

לויתן מתגורר בתל אביב, נשוי לפרופ' תלמה לויתן ואב לשלושה ילדים.

ספריו
-----

* **Approximation Interpolation and Summability**, S. Baron and D. Leviatan Eds, Israel Mathematical Conference Proceedings 4 (1991).
* **Multivariate Approximation and Applications**, N. Dyn, D. Leviatan, D. Levin and A. Pinkus Eds, Cambridge University Press, 2001.

קישורים חיצוניים
----------------

* דני לויתן, באתר פרויקט הגנאלוגיה במתמטיקה
* הדף של פרופ' לויתן באתר של אוניברסיטת תל אביב (באנגלית)
* About Dany Leviatan, II Jaen Conference on Approximation Theory (באנגלית)

הערות שוליים
------------

1. ↑  הוועדות העליונות למינוי פרופסורים, באתר המועצה להשכלה גבוהה

| **רקטורי אוניברסיטת תל אביב** |
| --- |
| 

|  |
| --- |
| ישראל אפרת • אלפרד קלופשטוק • בנציון כץ • אנדרה דה-פריס • שלמה סימונסון • שלום אברבנאל • יורם דינשטיין • יהודה בן שאול • איתמר רבינוביץ • דן עמיר • נילי כהן • שמעון ינקלביץ • דני לויתן • אהרן שי • ירון עוז • מרק שטייף |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264440705171
* LCCN: nr94005074
* MGP: 45296
* SUDOC: 233013806
* VIAF: 12186829
* WorldCat: lccn-nr94005074

 |
**פאנג'ויה** (בלעז: **Funjoya**) הוא פסטיבל סטודנטים המתקיים בשני מחזורים במהלך חודשי האביב (בין החודשים מרץ ליוני) בעיר אילת. הפסטיבל מתקיים במגוון רחב של בתי מלון הסגורים מראש לטובת הפסטיבל. בכל יום בפסטיבל (חמישי עד שבת) מתקיימות מספר מסיבות בריכה במקביל בבתי מלון שונים ובערבים מתקיימות מסיבות ענק בחוף פאנג'ויה (בשטח הלגונה של אילת).

הפסטיבל מציע הפוגה משגרת הלימודים בהשראת חגיגות חופשת האביב האמריקאית (אנ') ומשתתפים בכל מחזור עשרות אלפי סטודנטים.

רקע
---

בשנת 2001 התקיים לראשונה נופש עבור כמה עשרות סטודנטים מהמסלול האקדמי המכללה למנהל שאורגן על ידי אגודת הסטודנטים של המכללה. באביב 2003 התקיים אירוע נרחב ומשמעותי שבמסגרתו מאות רבות של הסטודנטים וסטונדטיות מהמכללה תפסו מספר בתי מלון באילת ונהנו מסדרה של מסיבות ופעילויות מאורגנות. במהלך השנים הבאות התפתח הפסטיבל למסורת ארצית, ומתרחש פעמיים מדי שנה עבור כלל המוסדות האקדמיים בארץ.

מטרת הפסטיבל היא להציע אתנחתא משגרת הלימודים האינטנסיבית לטובת נופש חווייתי מסובסד במחירים נמוכים יחסית. הרווחים מהפקת הפסטיבל מנותבים בין היתר למתן מלגות לסטודנטים וקיום אירועים סטודנטיאליים ברחבי הארץ.

פעילות
------

על מנת לאפשר לסטודנטים חוויה אופטימלית ובמטרה למנוע המוניות יתר, הפסטיבל מתקיים בשני מועדים שונים (בין החודשים מרץ ליוני). כל סבב מיועד למוסדות לימוד ספציפיים מוגדרים מראש. במהלך שלושת ימי הפסטיבל מתקיימות הופעות של תקליטנים ישראלים, מסיבות בריכה, הופעות ומסיבות חוף המוניות. אופי האירוע מותאם מדי שנה בהתאם להצעות ורצונות הסטודנטים.

במהלך הפסטיבל נהנים הסטודנטים מהופעות של להקות מישראל, ובין היתר הופיעו במלך השנים האומנים הבאים: משינה, עברי לידר, ברי סחרוף, אברהם טל, מוניקה סקס ועוד.

כדי לאפשר את חוויית הפסטיבל גם לסטודנטים מעוטי יכולת כלכלית, עלויות ההשתתפות בפסטיבל נמוכות, וכוללות לינה, ארוחות והסעות מאורגנות בין המסיבות.

משנת 2014 נעשה שימוש בטכנולוגיות חדישות במהלך הפסטיבל, בהן ישומון בה ניתן להירשם לפסטיבל באופן מקוון ולקבל עדכונים שוטפים אודות המסיבות השונות באירוע. בנוסף נעשה שימוש בצמיד חכם (RFID) המאפשר בקרה על כמויות המבלים בכל מסיבה, הטענתו בכסף לטובת תשלום בברים וקבלת הנחות בבתי העסק שונים ברחבי העיר אילת.

החל משנת 2019 משתתף הפסטיבל בפרויקט "עיר ללא אלימות" בשיתוף עיריית אילת המעודד התנהגות נורמטיבית באירועים ומניעת מקרי אלימות.

למען הקהילה
-----------

החל משנת 2015 הפקת הפסטיבל משתפת פעולה עם עמותת זכרון מנחם ומקנה צמיד השתתפות בחינם לפסטיבל עבור סטודנטים התורמים שיעור דרך העמותה.

החל משנת 2019 הפקת הפסטיבל משתפת פעולה עם למעלה מ-10 עמותות שונות ברחבי הארץ המקדמות מטרות שונות לטובת הקהילה אליה שייכים הסטודנטים ומעניקה צמיד השתתפות בפסטיבל ללא עלות לסטודנטים הפעילים באותן העמותות.

קישורים חיצוניים
----------------

* אתר האינטרנט הרשמי של פאנג'ויה
* פאנג'ויה, ברשת החברתית פייסבוק

* פאנג'ויה, ברשת החברתית אינסטגרם

* פאנג'ויה, סרטונים בערוץ היוטיוב
* מורן רגב, מסיבות פאנג'ויה: הכנסות של מיליונים לאילת, באתר ynet, 2 במאי 2015
* גיא פרחי, ‏פאנג'ויה 2015: קווים לדמותו של הספרינג ברייק הישראלי, באתר "Time Out ישראל", 20 במאי 2015
* מורן רגב, פסטיבל פאנג'ויה באילת: "מסיבה שלא נגמרה", באתר ynet, 28 במאי 2018
* רועי צור, ‏אחת ההפקות הטובות של השנה, באתר ‏מאקו‏‏, ‏1 ביוני 2018‏

הערות שוליים
------------

1. ↑  אגודת הסטודנטים של המכללה למנהל מילאה את אילת, באתר יורם לימודים
**The Man in Selya's Life** (בפיליפינית: **Ang Lalaki sa Buhay ni Selya**; בעברית: **האיש בחייה של סלייה**) הוא סרט פיליפיני שנוי במחלוקת משנת 1998, העוסק באישה שמתעמתת עם הדעה הקדומה שלה בתוך קהילת הרכלנים הלא-סובלניים וההומופוביים, כשהיא בוחרת בין שני גברים.

תקציר
-----

העלילה מגוללת את סיפורה של סלייה (רוזנה רוסס), מורה בבית ספר. היא רוצה יותר מחויבות מצד בובי (גארדו ורסוזה), איתו היא מקיימת מערכת יחסים מינית, אך הוא מסרב לתת לה את מבוקשה ועוזב אותה. סלייה בורחת ובסופו של דבר מגיעה לעיירה קטנה, בה היא פוגשת את פילינג (אווה דארן), שגם עוסקת בהוראה, ואת דייב (ריקי דבאו), הומוסקסואל בארון. אנשי העיירה הם הומופוביים, והיא מתחילה לשמוע ביקורות מרושעות ורכילות שלוחת רסן כאשר היא מתחילה להיות במערכת יחסים עם דייב. סלייה מבינה שהדברים לא ייגמרו בטוב, בעוד דייב לא מעוניין במערכת יחסים מינית איתה, והיא נוטשת את דייב, אף על פי שהציע לה להינשא לו.

סלייה חוזרת לבובי, רק כדי להתחרט על החלטתה, והוא הכניס אותה להיריון ועדיין לא השתנה. סלייה מחליטה אז לחזור לדייב ולגדל את הילד שלה איתו. בסופו של דבר, היא שמחה על החלטתה לחיות עם דייב באיחוד אזרחי, אף על פי שמערכת היחסים שלהם נשארה אפלטונית, ומבינה את ערכה כאישה. בסוף, בעוד בובי מנסה לקחת אותה ואת הילד שלהם מדייב, סלייה מתעמתת עם האירוניה שלה, ומפגינה באומץ את חוזק האופי שלה בעוד היא גוברת על תשוקותיה הגופניות ובוחרת בקשר היותר מתגמל רגשית.

צוות השחקנים
------------

* רוזנה רוסס בתפקיד סלייה
* ריקי דבאו בתפקיד דייב
* גארדו ורסוזה בתפקיד בובי
* אלן פול בתפקיד קרדינג
* אווה דארן בתפקיד פילינג
* כריספין פינדה בתפקיד אימו
* גיגי לוקסין בתפקיד בלן
* סנדיק מילאדו בתפקיד אבט
* מאקי וילאלון בתפקיד דידיי
* ג'ון נילסן אפילדו בתפקיד רמונסיטו
* רנטו דל פרדו בתפקיד אמבו
* וירג'י לופז בתפקיד דידינג

פרסים
-----

| שנה | פסטיבל/טקס פרסים | פרס | קטגוריה |
| --- | --- | --- | --- |
| 1998 | פסטיבל הסרטים ברלין אינטרנשיונל | פרס טדי | פרס חבר השופטים |
| 1998 | פסטיבל הסרטים ניופורט ביץ' אינטרנשיונל | פרס הסרט האסייתי הטוב ביותר |  |
| 1998 | פסטיבל סרטי הומואים ולסביות טורינו אינטרנשיונל | פרס מיוחד של חבר השופטים | תחרות סרט באורך מלא |

קישורים חיצוניים
----------------

* "The Man in Selya's Life", במסד הנתונים הקולנועיים IMDb (באנגלית)
* "The Man in Selya's Life", באתר AllMovie (באנגלית)
* "The Man in Selya's Life", במסד הנתונים הקולנועיים KinoPoisk (ברוסית)
הכפר גראדסקו במהלך מלחמת העולם הראשונה
**גראדסקו** (במקדונית: **Градско**, להאזנה) הוא כפר במרכז מקדוניה הצפונית המצוי בשטח הרשות המקומית גראדסקו ושוכן באזור הסטטיסטי וארדאר, 28 קילומטרים דרומית לוולס ו-80 קילומטרים דרומית לבירה סקופיה.

היסטוריה
--------

באזור הכפר שכנה העיר המקדונית העתיקה סטובי (ביוונית עתיקה: Στόβοι), אשר חרבה ברעידת אדמה בראשית המאה ה-6. בהמשך, נשלט האזור על ידי הממלכה הבולגרית הראשונה, האימפריה הביזנטית והממלכה הבולגרית השנייה. ב-1392 נכבש המקום על ידי צבאותיו של באיזיט הראשון, סולטאן האימפריה העות'מאנית ובהמשך נכלל בשטח סנג'ק סקופיה. לאורך מרבית התקופה העות'מאנית היה במקום כפר קטן ובו משפחות בודדות, אך בשלהי המאה ה-19 נבנתה מסילת הרכבת בין סלוניקי לסקופיה ולבלגרד אשר נתיבה עבר בגראדסקו ובמקום הוקמה תחנת רכבת.
הקמת תחנת הרכבת הובילה לפיתוח כלכלי וגידול הדרגתי במספר התושבים. 

במהלך מלחמת הבלקן הראשונה שוחרר הכפר וסופח לממלכת סרביה. בראשית נובמבר 1915, במהלך מלחמת העולם הראשונה, נכבש הכפר על ידי צבא בולגריה ובסמוך אליו הוקמו מרכזי תקשורת ולוגיסטיקה של הצבא הבולגרי. האזור הפך חלק מהחזית המקדונית. בספטמבר 1918 נכבש הכפר על ידי צבאות מדינות ההסכמה ולאחר המלחמה נכלל בשטחה של ממלכת יוגוסלביה.

באפריל 1941, במהלך מלחמת העולם השנייה, נכבש הכפר על ידי הוורמאכט ובהמשך נמסר האזור לחזקת בולגריה שהייתה בעלת בריתה של גרמניה הנאצית מתוקף חתימתה על ההסכם התלת-צדדי. בשלהי 1944 שוחרר האזור על ידי צבאו של יוסיפ ברוז טיטו. במהלך נסיגתם מיקשו הגרמנים את מסילת הרכבת במקום. לאחר המלחמה נכלל הכפר בשטח יוגוסלביה ומ-1991, עם הקמת מקדוניה, נכלל בשטחה.

דמוגרפיה
--------

מנתוני מפקד האוכלוסין שנערך ב-2002 עולה, כי 86.53 אחוזים מתושבי הכפר היו מקדונים, 9.7 אחוזים היו בוסניאקים ו-2.2 אחוזים היו בני רומה. הרוב המוחלט של תושבי הכפר היו נוצרים אורתודוקסים ומיעוטם מוסלמים סונים. בכפר קיים בית ספר יסודי אחד וכנסייה על שם גאורגיוס הקדוש.

קישורים חיצוניים
----------------

ויקישיתוף מדיה וקבצים בנושא **גראדסקו** בוויקישיתוף
* 

* אתר האינטרנט הרשמי של גראדסקו

הערות שוליים
------------

1. ↑  פרסיליה, רוברטס מארי, "מלחמת העולם הראשונה-מתקפת הוארדאר", הוצאת ABC-CLIO, קליפורניה, ארצות הברית, 2006, עמודים 1876–1878 (באנגלית).
**מראמה קווין ואהירואה** (בצרפתית: **Marama Kevin Vahirua**; נולד ב-12 במאי 1980) הוא כדורגלן עבר מטהיטי ששיחק בעמדת החלוץ.

קריירת מועדונים
---------------

ואהירואה התחיל את הקריירה שלו בקבוצת פיראה המקומית ובגיל 17 הצטרף לאקדמיה לכדורל של נאנט. בשנת 1998 הצטרף לקבוצת המילואים ושנה לאחר מכן הצטרף לקבוצה הבוגרת. בעונת 2001/2002 כבש את שער הבכורה שלו במסגרות אירופיות במשחק נגד פ.ס.וו. איינדהובן.

באוגוסט 2004, ואהירואה חתם בניס. בשנת 2005 זכה לתואר כדורגלן השנה באוקיאניה. בהמשך הקריירה שיחק בעוד מועדונים בצרפת ובאירופה, כגון: לוריאן, נאנסי, מונקו ופנאתינאיקוס.

ב-12 באוקטובר 2013, חזר לפיראה, קבוצת נעוריו. בהמשך שיחק גם בטמנאווה ודרגון.

בספטמבר 2018 פרש מכדורגל ומונה לנשיאה של דרגון.

קריירה בינלאומית
----------------

בצהירותו, שיחק ואהירואה בנבחרת הצעירה של צרפת, אך מעולם לא זומן לנבחרת הבוגרת.

בספטמבר 2012, זומן לראשונה לסגל נבחרת טהיטי לקראת המשחקים נגד קלדוניה החדשה ואיי שלמה במסגרת מוקדמות מונדיאל 2014. ואהירואה, אף זומן לסגל הנבחרת לקראת ההופעה ההיסטורית של הנבחרת לקראת גביע הקונפדרציות 2013, והיה השחקן היחיד בסגל ששיחק מחוץ לטהיטי.

ואהירואה, צבר חמש הופעות בנבחרת ללא שער.

תארים
-----

נאנט
* ליגת העל הצרפתית: 2000/2001
* הגביע הצרפתי: 1998/1999, 1999/2000

פיראה
* ליגת העל הטהיטית: 2013/2014

אישיים
* כדורגלן השנה באוקיאניה: 2005

חיים אישיים
-----------

ואהירואה, הוא בן דודו של כדורגלן העבר פסקל ואהירואה, אשר בניגוד לבן דודו שיחק בנבחרת צרפת. ואהירואה נוהג לחגוג את שעריו, תוך כדי תנועה של חתירה בקאיאק, כמחווה לטהיטי מולדתו.

בשנת 2013, עת עזב את פאנטראקיקוס, החל לסבול מתחושת דיכאון אשר ליוותה אותו במשך שנתיים.

קישורים חיצוניים
----------------

ויקישיתוף מדיה וקבצים בנושא **מראמה ואהירואה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| כדורגלן השנה באוקיאניה |
| --- |
| 

|  |
| --- |
| 1988: פרינה • 1989: רופר • 1990: רופר • 1991: סלייטר • 1992: רופר • 1993: סלייטר • 1994: וידמר • 1995: קארמבו • 1996: אוקון • 1997: בוסניץ' • 1998: קארמבו • 1999: קיואל • 2000: וידוקה • 2001: קיואל • 2002: אמרטון • 2003: קיואל • 2004: קייהיל • 2005: ואהירואה • 2006: נלסן • 2007: שמלץ • 2008: שמלץ • 2009: ויסליץ' • 2010: נלסן • 2011: קאי • 2012: רוחאס • 2015: תומאס |

 |
**נוקוגצינה אלסי מלופה**, ידועה בעיקר בשם המקוצר **גצינה** (באנגלית: Nokugcina Elsie Mhlope, ‏Gcina; נולדה ב-1958, קוואזולו-נטאל, דרום אפריקה) היא מספרת סיפורים, משוררת, מחזאית, במאית תיאטרון, שחקנית תיאטרון, סופרת, ואקטיביסטית למען חירות ושוויון מדרום אפריקה. עיקר פועלה בהופעות חיות, שמבקשות לשמר את אמנות סיפור הסיפורים כדרך לשמר היסטוריה ומסורת אפריקאית, וכדי לעודד ילדים לקרוא. היא מספרת את סיפוריה בארבע שפות דרום אפריקאיות: אנגלית, זולו, קוסה, ואפריקאנס.

ביוגרפיה
--------

מלופה נולדה בשנת 1958 במדינת קוואזולו-נטאל בדרום אפריקה, לאם מבני הקוסה ולאב מבני הזולו. משרתה הראשונה הייתה משרתת בית, ולאחר מכן עבדה כקריינית חדשות בשירות הרדיו של ה-BBC, ואחר כך ככתבת בכתב העת *Learn and Teach*, שנועד למי שרכשו אוריינות לא מזמן.

מלופה מייחסת את כשרונה לסיפור סיפורים לסבתה, אשר גידלה אותה בדרבן. "סבתי לימדה אותי כל מה שיש לדעת על סיפור סיפורים. כשהייתי ילדה, חצי הילדים בשכונה היו באים לבלות את הערב בבית שלנו, כדי שיוכלו להקשיב לסיפורים."[דרוש מקור]

היא שהתה זמן מה בארצות הברית[דרושה הבהרה]. בשנת 1988 הופיעה כמספרת סיפורים בספרייה עירונית בשיקגו, בשכונה שרוב תושביה אפריקאים אמריקאים, וגילתה שהספרייה מבקשת להזמין אותה שוב ושוב, והקהל הלך וגדל מהופעה להופעה. על אף זאת החלה לחשוב על סיפור סיפורים כקריירה רק לאחר מפגש עם אימבונגי (זמר מסורתי אפריקאי) ועידוד מצד מאני מאנים, בשעתו מנהל תיאטרון מארקט ביוהנסבורג.

מאז הופיעה מלופה בתיאטראות מסווטו ללונדון, ויצירתה הכתובה תורגמה לגרמנית, צרפתית, איטלקית, יפנית, וסוואהילי. מלופה נוסעת ברחבי העולם ומעבירה סדנאות סיפור סיפורים. היא משתפת פעולה עם תיאטרון מארקט ועם תוכנית לאומית של דרום אפריקה בשם READ, להקניית אוריינות.

בנוסף, פועלת מלופה להנגשת ספרים לקהילות כפריות ועניות בדרום אפריקה, באמצעות הקמת ספריות ציבוריות, ודאגה שיסופקו להן ספרים בעלי רלוונטיות מקומית ותרבותית.

יצירות בולטות
-------------

* *Have you seen Zandile?* (מחזה אוטוביוגרפי ,1986)
* *Born in the RSA* (מחזה)
* *The Bones of Memory* (מופע סיפורים מדרום אפריקה הישנה והחדשה, 2002)

פרסים וכיבודים
--------------

* פרס אובי לשנת 1987 עבור *Born in the RSA*
* פרס על שם ג'וזף ג'פרסון לשחקנית הטובה ביותר (שיקגו) עבור *Have you seen Zandile?*
* פרס Fringe First בפסטיבל הפרינג' באדינבורו עבור *Have you seen Zandile?*
* פרס סוני לתסכית רדיו מטעם BBC Radio Africa עבור *Have you seen Zandile?*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גצינה מלופה** |

* ראיון עם Bמלופה (אנגלית) עם דיק גורדון מתחנת הרדיו WBUR בבוסטון, 16 בספטמבר 2003.
* דף עם שירים מאת מלופה (אנגלית) באתר Badilisha Poetry Exchange

הערות שוליים
------------

1. ↑  אזכור באתר פרסי אובי (אנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420503005171
* BnF: cb14479407j (data)
* GND: 114169438
* ISNI: 0000 0001 1450 4443
* LCCN: n88223988
* NKC: xx0005769
* NLK: KAC201005764
* SUDOC: 112974511
* VIAF: 85339492
* WorldCat: lccn-n88223988

 |
**אפתימיה ניקיטה** (באנגלית: **Efthymia Nikita**, ילידת 1984) היא אסיסטנט פרופסור לביו-ארכאולוגיה במרכז למדע ולטכנולוגיה לחקר הארכאולוגיה והתרבות (STARC), מכון קפריסין (אנ'), העוסקת בעיקר במחקר של עצמות שלדים ושיניים. היא מחברת הספר "אוסטאוארכאולוגיה" ואחת מזוכות פרס דן דוד לשנת 2022.

אפתימיה ניקיטה היא בוגרת תואר ראשון בארכאולוגיה מאוניברסיטת אריסטו בסלוניקי (אנ') (.A.U.Th) ותואר דוקטור באנתרופולוגיה ביולוגית מאוניברסיטת קיימברידג'. לפני מינויה ל-STARC, היא ערכה פוסט-דוקטורט במעבדת פיץ' של בית הספר הבריטי באתונה (אנ') (BSA) ובמעבדת מלקולם וינר למדעים ארכאולוגיים של בית הספר האמריקאי ללימודים קלאסיים באתונה (אנ') (ASCSA), וכן במלגת מארי סקלודובסקה-קירי באוניברסיטת שפילד.

כעת היא עורכת ראשית שותפה למהדורה השנייה של האנציקלופדיה לארכאולוגיה אלסוויר, כמו גם עורכת שותפה של כתב העת למדע ארכאולוגי ומדעי הארכאולוגיה והאנתרופולוגיה

קישורים חיצוניים
----------------

* כשחוקרים את השלדים של אבותינו, מגלים היסטוריה אחרת לגמרי
* Efthymia Nikita באתר של גוגלה סקולר (באנגלית)

הערות שוליים
------------

1. ↑  Efthymia Nikita באתר של המכון הקפריסאי (באנגלית)
**מראק** (בכתיב לועזי: **Merak**; מערבית: **مراق الدب** "מראק א-דבּ" - מותן הדוב) או **β בדובה הגדולה** הוא הכוכב החמישי בבהירותו בקבוצת הכוכבים הדובה הגדולה. הכוכב קיבל את ציון באייר β (בטא), שכן יוהאן באייר ציין את שבעת כוכבי הקבוצה הבהירים על פי מיקומם ממערב למזרח ולא על פי בהירותם. הכוכב נמצא בקצה המערבי, מדרום לדובהה והקו המחבר אותם מצביע אל כוכב הצפון.

תכונות
------

מראק הוא כוכב הסדרה הראשית לבן, מטיפוס ספקטרלי A1 במרחק של כ-79 שנות אור והוא בעל מסה של כ-3 מסות שמש ורדיוס של פי 2 מרדיוס השמש. בהירות נראיתו היא מדרגה 2.34 כך שהוא מאיר בעוצמה של פי 60 מעוצמת ההארה של השמש. טמפרטורת פני השטח של הכוכב היא כ-9,000 קלווין.

בדומה לווגה ולפומלהוט, גם מסביבתו של מראק נפלטת קרינה בתחום התת-אדום שמראה על קיומה של דיסקת אבק קר המקיפה אותו עד למרחק של כ-10 יחידות אסטרונומיות (בדומה למסלולו של שבתאי) וייתכן שנוצרים בה כוכבי לכת, אך עד היום לא נתגלו עדויות לקיומם.

מראק נע באותו כיוון ובאותה המהירות כמו פקדא, מגרז, אליות, ומיזר ונמצא בערך באותו המרחק, כך שכנראה מדובר בצביר כוכבים שנוצרו ביחד.

קישורים חיצוניים
----------------

* מראק באתר של ג'ים קלר
* מראק, בבסיס הנתונים SIMBAD לגרמי שמיים אסטרונומיים

| הכוכבים הבהירים בקבוצת הדובה הגדולה |
| --- |
| 

|  |  |
| --- | --- |
| α (דובהה) • β (מראק) • γ (פקדא) • δ (מגרז) • ε (אליות) • ζ (מיזר) • η (אלקאיד) |  |

 |
**אפשר לגלות לך סוד?** (באנגלית: **?Can You Keep a Secret**) הוא סרט קומדיה רומנטית אמריקאי, בבימויה של אליס דוראן. הסרט עוסק בצעירה המגלה את כל סודותיה לזר במטוס בעת שחשבה שהמטוס עומד להתרסק, זר המתגלה בדיעבד כמייסד ומנכ"ל החברה בה היא עובדת.

עלילה
-----

אמה קוריגאן (אלכסנדרה דדריו) היא נציגת שיווק זוטרה בניו יורק בחברת מזון אורגני בשם "פנדה". בסיום נסיעת עבודה בשיקגו שם היא מאבדת לקוח, אמה משתכרת בטיסה חזרה הביתה וכאשר המטוס נקלע לסערה, היא חושבת שהיא הולכת למות וחושפת את סודותיה האישיים והמקצועיים לזר נאה. בין סודותיה חוסר שביעות רצונה מבן זוגה קונור (דייוויד אברט) וסודות על התנהלותה במקום העבודה.

לאחר שאמה חוזרת לעבודה בא לביקור במשרד מייסד ומנכ"ל החברה ג'ק הארפר (טיילר הקלין) המתגלה לה כזר מהמטוס. לאחר שאמה נפרדת מקונור, בינה לבין ג'ק מתחילה להרקם מערכת יחסים רומנטית בה היא חושפת בפניו את כל סודותיה אך הוא כמעט ולא מדבר על עצמו.

במהלך ראיון טלוויזיוני ג'ק דן במוצרי פנדה בטלוויזיה כשכל עובדי החברה צופים. הוא מתאר את הלקוחה אליה החברה מכוונת כ"ילדה ברחוב" ומתאר בפרוטרוט את פרטיה וסודותיה של אמה. עמיתיה לעבודה מבינים שזו היא ומתחילים ללעוג לה. ג'ק מבין מאוחר מדי מה הוא עשה ואמה מסרבת לקבל את שיחותיו. כאשר הוא מוצא אותה בבית קפה, אמה דורשת לדעת מדוע נסע לשיקגו, ג'ק נרתע ואמה עוזבת.

שותפותיה לדירה של אמה, ליסי (סוניטה מאני) וג'מה (קימיקו גלן) מציעות לאמה לנקום בג'ק ולחשוף את סודותיו. ג'מה מציעה לחבר כתב צהובונים לעזור במציאת פרטים על שיקגו אך אמה מסרבת.

ג'ק חושף את הסיבה לנסיעותיו בשיקגו: הוא פעל כדי להבטיח כי בתו של חברו תישאר מחוץ לאור הזרקורים לאחר מות אביה כדי שתוכל לקיים חיים נורמליים. ג'מה מגיעה בדיוק עם החבר הכתב שלה וג'ק שחושב שאמה הטמינה לו מארב עוזב בכעס. אמה עולה אחריו למטוס חזרה לשיקגו. היא מבטיחה לו שלא אמרה לכתב כלום ומביעה תודה שהוא אהב אותה כשהייתה אמיתית למולו ואז הוא מתחיל לגלות לה את כל סודותיו.

קישורים חיצוניים
----------------

* "אפשר לגלות לך סוד?", במסד הנתונים הקולנועיים IMDb (באנגלית)
* "אפשר לגלות לך סוד?", באתר AllMovie (באנגלית)
* "אפשר לגלות לך סוד?", באתר Rotten Tomatoes (באנגלית)
* "אפשר לגלות לך סוד?", באתר Metacritic (באנגלית)
* "אפשר לגלות לך סוד?", במסד הנתונים הקולנועיים KinoPoisk (ברוסית)
רוחצים בלגונה הכחולה על רקע המפעל הגאותרמי שיצר את האגם
מראה באתר
**הלגונה הכחולה** (באיסלנדית: **Bláa lónið** – "בלאוה לואוניד'") היא אתר מרחצאות גאותרמיים השוכן באגם ליד העיירה גרינדוויק (Grindavík) שבחצי האי רייקיאנס, בדרום-מערבה של איסלנד. המרחצאות נחשבים לאחד מאתרי התיירות הפופולריים במדינה, בין היתר בזכות קרבתם לבירה רייקיאוויק, הנמצאת כ-39 ק"מ צפונית-מזרחית להם, ולנמל התעופה הבינלאומי קפלוויק הנמצא כ-13 ק"מ צפונית-מערבית מהם.

היווצרות האתר
-------------

האגם בו שוכנים המרחצאות נוצר כתוצאה מפעילותו של מפעל האנרגיה הגאותרמית "סווארטסנגי" (Svartsengi) אשר הוקם ב-1978. המפעל שואב מים מעומק של כשני קילומטרים, אשר חומם במעבה האדמה מגיע ל-240 מעלות צלזיוס. מים אלה הם עירוב של מים מתוקים (כ-30%) ומי ים (כ-70%), ולאחר הנעת טורבינות ייצור החשמל, הם מוזרמים אל פני שדה הלבה המקיף את האתר. עם היווצרות האגם החלו תושבי הסביבה לרחוץ בו, ובהמשך מוסד המקום והוקמו בו המרחצאות, אשר הורחבו בשנת 2008.

האתר
----

האגם בו שוכנים המרחצאות משתרע על-פני שטח של חמישה דונם, וטמפרטורת מימיו נעה בין 37–42 מעלות צלזיוס. ריכוז המלחים בו מגיע לכ-2.58% (כ-25.8 מיליגרם לקילוגרם מים) והעיקריים שבהם הם כלור (15.7 מ"ל/ק"ג) נתרן (7.6 מ"ל/ק"ג), סידן (כ-1.2 מ"ל/ק"ג) ואשלג (1.1 מ"ל/ק"ג). האגם מתאפיין בגווני כחול ולבן, הנוצרים כתוצאה מפעילותן של כ-200 מיני אצות ממחלקת הצורניות, רובן אנדמיות לאתר. מי האגם מתחלפים אחת ל-40 שעות. 

מי המרחצאות נחשבים כיעילים בטיפול בפסוריאזיס ובמחלות עור אחרות, אולם המרחצאות שאינם מקורים הפכו לאטרקציה גם בזכות איכויות הבילוי בהן, בין היתר בחורף, כאשר מזג האוויר מושלג. באתר שוכנים גם סאונה, חמאם, חדרי עיסוי, מסעדה, בית קפה, בית מלון קטן וכן חנות לממכר מוצרי יופי ובריאות. הלגונה הכחולה הופיעה בסרט הוסטל: חלק 2.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **הלגונה הכחולה** |
| ויקישיתוף תמונות ומדיה בוויקישיתוף: **הלגונה הכחולה (מרחצאות)** |
* אתר האינטרנט הרשמי של הלגונה הכחולה
* האתר בלשכת התיירות של רייקיאוויק
* מצלמת רשת של הלגונה הכחולה
* סיור וירטואלי פנורמי באתר
* תמונות מהמקום
* הלגונה הכחולה, איסלנד: הספא הכי טוב בעולם, באתר וואלה!‏, 15 בדצמבר 2013

מראה באתר

מראה באתר
פירוש נוסף ערך זה עוסק בקו דמיוני בין הקטבים על פני כדור הארץ. אם התכוונתם למשמעות אחרת, ראו מרידיאן (פירושונים).
המרידיאן הראשי במצפה הכוכבים המלכותי של גריניץ'
**מִצְהָר** או "קו אורך" או **מרידיאן** (באנגלית: **Meridian**) הוא קו דמיוני הנמתח על פני כדור הארץ מהקוטב הצפוני לקוטב הדרומי, ומקשר את כל הנקודות שיש להן אותו אורך גאוגרפי. מיקום נקודה על המרידיאן נקבע לפי הרוחב הגאוגרפי שלה. כל מרידיאן ניצב לקווי הרוחב בנקודת המפגש שלהם. כל המרידיאנים שווים באורכם, שהוא חצי מהיקף כדור הארץ (בין הקטבים).

המרידיאן העובר דרך מצפה הכוכבים המלכותי של גריניץ', בסמוך לעיר לונדון, הוגדר כקו האורך אפס, או המרידיאן הראשי. המרידיאן בצידו השני של כדור הארץ הוא אפוא 180 מעלות. קו התאריך הבינלאומי עובר פחות או יותר לאורך המרידיאן של 180 המעלות. האזור ממערב לגריניץ' מכונה חצי הכדור המערבי וממזרח לגריניץ' - חצי הכדור המזרחי.

מקור המונח "מרידיאן" במילה הלטינית meridies, שפירושה "אמצע היום". השמש חוצה במסלולה כל מרידיאן נתון באמצעו בחצות היום בין הזריחה לשקיעה. מקובל לפעמים לתרגם את המונח לעברית כ**מִצְהָר** או **קו-צהריים**.

ראו גם
------

* אורך גאוגרפי
* רוחב גאוגרפי

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מרידיאן** |
| ויקישיתוף תמונות ומדיה בוויקישיתוף: **מרידיאן** |

* מרידיאן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563842305171
* GND: 4169454-5
* LCCN: sh2002000008

 |
הרב **סימון ג'ייקובסון** (נכתב פעמים: **יעקובסון**; נולד בד' בטבת תשי"ז, 8 בדצמבר 1956) הוא מרצה חרדי אמריקאי, סופר והמוציא לאור של עיתון אלגעמיינער זשורנאל ויושב ראש "המרכז לחיים של משמעות".

ביוגרפיה
--------

ג'ייקובסון נולד וגדל בשכונת קראון הייטס בניו יורק לצביה ולגרשון ג'ייקובסון מייסד העיתון "אלגעמיינער זשורנאל". מוצא משפחתו מצד אביו מהעיר כוטאיסי שבגאורגיה[דרוש מקור]. למד בישיבת תומכי תמימים בניו יארק בישיבת תומכי תמימים במוריסטאון ובישיבת תומכי תמימים ליובאוויטש המרכזית – 770 ושימש כחוזר ומניח של הרבי מלובביץ' וערך את השיחות מההתוועדויות של הרבי שנדפס על ידי "ועד הנחות התמימים" בשנת 1979 התמנה לעמוד בראש הוועד והיה בקשר קבוע עם הרבי בקשר לשאלות ותשובות שדובר בתוועדויות ועוד.
באדר תשמ"ג נישא לבתו של צבי הירש גנזבורג, חבר צעירי אגודת חב"ד בניו יורק, ולו שני בנים.

הרב ג'ייקובסון עומד בראש "מרכז החיים המשמעותי", באמצעות מגוון רחב של שיעורים והרצאות, מציג בפני יהודים מכל הרקעים את תורתו האוניברסלית על פי התורה כתוכנית לחיים. הוא נחשב לאחד מגדולי החוקרים והמבוקשים בעולם היהודי בזה כהיום. הוא מרצה בפני קהל מגוון בשש יבשות ובארבעים מדינות בנושאים פסיכו-רוחניים והפעלת מחשבה יהודית על החיים העכשוויים. הוא התראיין בלמעלה מ-300 תוכניות רדיו וטלוויזיה, כולל פוקס, CBS, NPR, CNN עם צ'ארלי רוז. כן עומד בראש תחרות עולמית לחיבורים 'מחברים חסידות לחיים' על ידי כתיבה בנושא מתורת החסידות ומנגישים אותו כעצה, לדרך ולפעולה באתגרי החיים במציאות העכשווית.

ג'ייקובסון כותב בעיתון אלגעמיינער זשורנאל, מאז 2005 הוא המנהל והמוציא לאור של העיתון. אחיו הוא יוסף יצחק ג'ייקובסון.

ספריו
-----

בשנת 1995 הוציא את הספר הראשון **הדרך לחיים של משמעות** (אנ') שהוא תמצית מתורתו של הרבי מלובביץ' לשלל נושאים בחיים, וביוגרפיה ראשונית על הרבי לאיש הישראלי, הספר יצא במקור בשפת האנגלית והוא תורגם ל-12 שפות, ונחשב לספר רב מכר בעולם

* **מדריך רוחני לספירת העומר**, 1996
* **מדריך רוחני לימים הנוראים**, 2003
* **Portrait of a Chassid** ("דיקונו של חסיד") - ספר ביוגרפיה, יומנים של הרב צבי הירש גנזבורג, תשס"ח

רבים מכתביו מתפרסמים באתר Chabad.org.

קישורים חיצוניים
----------------

* אתר האינטרנט הרשמי של סימון ג'ייקובסון (באנגלית)
* סימון ג'ייקובסון, ברשת החברתית פייסבוק
* סימון ג'ייקובסון באתר עיתון אלגימינער ז'ורנאל
* סימון ג'ייקובסון באתר חב"ד אורג(באנגלית)
* סימון ג'ייקובסון, ‏מורשת הרבי: תורה רלוונטית בכלים מודרניים, בעיתון מקור ראשון, 7 ביולי 2019
* נתן ילין-מור מבקר אצל הרבי, נתן ילין-מור מבקר אצל הרבי (חלק שני) - הרב ג'ייקובסון מתראיין לתוכנית 'המפגש שלי' של חברת jem  באתר בית חב"ד
* סימון יעקבסון, דף שער בספרייה הלאומית

הערות שוליים
------------

1. ↑  סודות ה'חוזרים': הרב סימון ג'ייקובסון בראיון נדיר אתר שטורעם, ניסן תשע"ב
2. ↑  Paul Vitello,בית כנסת, וסטארבקס רוחני באתר הניו יורק טיימס (באנגלית)
3. ↑  מחברים חסידות לחיים - תחרות חיבורים עולמית אתר הבית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263350305171
* BnF: cb125424837 (data)
* GND: 133671097
* ISNI: 0000 0000 6648 8249
* LCCN: n95033367
* NKC: jo2008479145
* NSK: 000774479
* NTA: 162371365
* SUDOC: 034697624
* VIAF: 24714216
* WorldCat: lccn-n95033367

 |
**נלי מקיי** (באנגלית: **Nellie McKay**, נולדה ב-13 באפריל 1982) היא זמרת, פזמונאית ושחקנית אמריקאית אשר הייתה בעברה סטנד-אפיסטית, הידועה בזכות אלבומי שיריה והופעת הבכורה שלה בשנת 2006 על בימת ברודוויי במחזמר "אופרה בגרוש". המוזיקה של מקיי היא מסגנונות מוזיקליים שונים: ג'אז, ראפ, דיסקו ופאנק.

קריירה
------

בשנת 2003 הקליטה מקיי את אלבומה Get Away from Me (מילולית: "התרחק ממני") עם המפיק ג'ף אמריק. שם האלבום הוא משחק מילים על אלבומה של נורה ג'ונס Come Away With Me. חוזה ההקלטה המקורי עם קולומביה רקורדס היה לאלבום ובו 13 שירים אולם מקיי שכנעה את חברת התקליטים להוציא אלבום כפול.

אלבום הבכורה יצא לחנויות בפברואר 2004 וזכה לביקורות מהללות. היא יצאה לסיבוב הופעות בארצות הברית ביולי 2004 כמופע חימום לזמרת אלאניס מוריסט. מקיי אף כתבה ושרה מספר שירים לסרט "השמועה אומרת ש...", אשר יצא לאקרנים בשנת 2005 בכיכובה של ג'ניפר אניסטון.

באוקטובר 2006 יצא אלבומה Pretty Little Head בהוצאה פרטית. אף זה היה אלבום כפול וליווה אותו ספרון בן 44 עמודים.

בשנת 2006 הופיעה מקיי לראשונה על בימת ברודוויי במחזמר אופרה בגרוש בתפקיד פולי. על תפקידה זכתה בפרס Theatre World Award.

בספטמבר 2007 שוחרר אלבומה השלישי, Obligatory Villagers. באלבום תשעה שירים בלבד ואורכו 30 דקות. היה זה אלבומה הקצר ביותר עד היום. באוקטובר 2009 יצא אלבומה Normal as Blueberry Pie - A Tribute to Doris Day ובו 12 גרסאות כיסוי לשיריה של דוריס דיי ושיר מקורי אחד. בספטמבר 2010 יצא אלבומה החמישי Home Sweet Mobile Home.

קישורים חיצוניים
----------------

ויקישיתוף מדיה וקבצים בנושא **נלי מקיי** בוויקישיתוף
* 

* אתר האינטרנט הרשמי של נלי מקיי (באנגלית)

* נלי מקיי, במסד הנתונים הקולנועיים IMDb (באנגלית)

* נלי מקיי, באתר AllMovie (באנגלית)

* נלי מקיי, באתר Rotten Tomatoes (באנגלית)

* נלי מקיי, במסד הנתונים הקולנועיים KinoPoisk (ברוסית)

* נלי מקיי, באתר אייטונס (באנגלית)

* נלי מקיי, באתר ספוטיפיי

* נלי מקיי, באתר AllMusic (באנגלית)

* נלי מקיי, באתר MusicBrainz (באנגלית)

* נלי מקיי, באתר Yandex.Music (ברוסית)

* נלי מקיי, באתר Discogs (באנגלית)

* נלי מקיי, באתר Songkick (באנגלית)

* נלי מקיי, באתר בילבורד (באנגלית)
* נלי מקיי מופיעה בשירים "Mother of Pearl" ו"If I Had You" ב-TED

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007410125205171
* BnF: cb15028892w (data)
* GND: 135367123
* ISNI: 0000 0000 5521 8876
* LCCN: no2004050447
* MusicBrainz: 881cf2b4-bada-4cd6-8563-c827d997fb66
* SNAC: w6m07148
* SUDOC: 236297279
* VIAF: 69211365
* WorldCat: lccn-no2004050447

 |
**פעם שלישית גלידה** הוא ניב עברי ישראלי נפוץ.

השימוש בניב
-----------

קיימים חילוקי דעות באשר לצורת השימוש הנכונה בניב וכיום מקובלות שתי צורות שימוש בו. הביטוי נאמר כאשר אדם פוגש את חברו יותר מפעמיים בפרק זמן קצר ושלא כהרגלו. כאשר מתרחשת הפגישה המקרית הראשונית הרי שמדובר בדבר נורמלי וסביר. כאשר תוך זמן קצר מתבצעת פגישה שנייה על פי צורת השימוש הראשונה נהוג לומר "בפעם הבאה נשב לאכול גלידה" ברוח הפתגם המקורי. על פי צורת השימוש השנייה נהוג כעת לומר את המשפט "פעם שלישית גלידה" לאות הכנה לעתיד לבוא. על פי צורת השימוש הראשונה בפגישה השלישית שמתרחשת תוך זמן קצר נהוג לומר את המשפט המקורי.

מקור הניב
---------

מקור הניב איננו ברור לגמרי. יש המשערים שהגיע מניב גרמני דומה: "nächstes Mal gibst du mir einen aus", שפירושו: בפעם הבאה תצטרך לקנות לי משקה. הניב הגרמני שונה - ראשית, אין בו התייחסות אל "הפעם השלישית", ושנית, מי שאומר את המשפט אמור לקבל משקה על חשבון חברו, ואילו בניב העברי לא אומרים מי יקנה את הגלידה. המפרשים את הניב העברי ככזה שיש לאומרו בפגישה השנייה או השלישית מוסיפים שוני נוסף. ניב דומה ברוח הניב הגרמני מצוי בשפה ההולנדית.

טענה נפוצה ולא מבוססת בעניין מקור הביטוי הרווחת ברשת האינטרנט, היא שמקור הביטוי בביטוי קרוב באנגלית - "If I see you next time I'll scream" (בתרגום לעברית: "אם אראה אותך בפעם הבאה, אצעק"), והמילים "I scream" (אצעק) הפכו ל-"Ice-cream" (גלידה) בשל דמיון בצליל. אלא שגם בביטוי זה לא מופיעה "הפעם השלישית", וגרוע מכך, מדד גוגל מעלה שכלל לא קיים ביטוי כזה בשפה האנגלית. בתאוריה דומה תומך הלשונאי רוביק רוזנטל:

> 
> "המקור הקרוב ביותר ל"פעם שלישית גלידה" הוא ביטוי באנגלית שמופיע בכמה גרסאות. באנגלית הבריטית נאמר לאחר שתי פגישות או נסיונות שלא עלו יפה: ‏Third time lucky‎ בפעם השלישית יתמזל מזלנו. הגרסה האמריקנית לביטוי היא Third time's a charm בפעם השלישית יתרחש קסם. מאיפה צצה אם כן הגלידה במקום הקסם והמזל? ייתכן בהחלט שכאן השפיע ביטוי שכן מצוי באנגלית: If I see you next time I'll scream. המשחק הלשוני הזה גם שימש בעבר בבריטניה כגימיק בסיסמה לגלידה, נוסח: "I scream: Ice cream!".
> 
> 
> 
> — רוביק רוזנטל, הזירה הלשונית 24/12/2004
>

ראו גם
------

* ג'ינקס
* כלל השלושה בכתיבה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פעם שלישית גלידה** |
**חואן גרסיה לורנסאנה** (בספרדית: **Juan García Lorenzana**; נולד ב-28 באוגוסט 1977) המוכר גם כ**חואנין** (**Juanín**) הוא שחקן כדוריד ספרדי המשחק כיום בקבוצת הכדוריד של ברצלונה. מספר חולצתו של חואנין גארסיה הוא 6. גרסיה, נכון לינואר 2012, נחשב למלך השערים של נבחרת ספרד בכל הזמנים. גרסיה כבש בנבחרת 792 שערים.[דרוש מקור]

חואנין גארסיה החל את הקריירה שלו בלאון אדאמר, המועדון של עיר הולדתו, שם הוא שיחק במשך כ-13 עונות. גארסיה הועלה בשנת 1999 לקבוצת הבוגרים של המועדון וכעבור שנה הוא החל לשמש כקפטן הקבוצה. בשנת 2004 נבחר גארסיה לתואר השחקן הטוב ביותר באותה עונה מטעם ארגון EHF.

בעונת 2005-06 חתם גארסיה בקבוצת ברצלונה עד לעונת 2010-2011. ב-26 בינואר 2010, הפך חואנין גארסיה למלך השערים של נבחרת ספרד בכל הזמנים אחרי שעקף את חואן פראנסיסקו.

הוא השתתף באולימפיאדת קיץ 2008 בבייג'ינג כחבר נבחרת ספרד הגברים בכדוריד. הקבוצה זכתה במדליית ארד, כשהיא מנצחת את קרואטיה.

ב-31 במרץ 2013 הוא הפך לשחקן הראשון שהגיע ל-2000 שערים בליגת אסובאל.

ב-25 במאי 2019 פרש לצמיתות מכדוריד.

תארים
-----

ברצלונה
* אליפות אירופה: 2011, 2010
* הליגה הספרדית: 2011
* סופרקופה: 2009, 2010
* גביע הליגה: 2010
* גביע ספרד: 2009, 2010

פורטלנד סן אנטוניו
* הליגה הספרדית: 2005
* גביע אירופה: 2004
* סופרקופה: 2006

ויאדוליד
* גביע הליגה: 2003

נבחרת ספרד
* אליפות העולם: תוניסיה 2005

קישורים חיצוניים
----------------

ויקישיתוף מדיה וקבצים בנושא **חואן גארסיה** בוויקישיתוף

* חואן גארסיה, באתר הוועד האולימפי הבין-לאומי
* חואן גארסיה, באתר olympedia.org
* חואן גארסיה, באתר פדרציית הכדוריד האירופאית
**סימון מדינת מוצא** על גבי מוצרים שונים נעשה במשך שנים רבות כדרך לקדם מכירות של מוצרים. במדינות שונות יש חוקים המחייבים סימון מדינת מוצא של מוצרים בנימוק שהדבר נדרש על מנת לאפשר לצרכן לבצע החלטה מושכלת לגבי הרכישה. עם זאת ישנם המבקרים חוקים אלו וטוענים שהם מטילים עלויות גבוהות על המשווקים, ללא תועלת מהותית לצרכנים. סימון מדינת מוצא נדרש גם במדינות מסוימות, בגלל הבדלי מיסוי בהתאם למדינת המקור.

השפעות על הצרכן
---------------

מחקר רב נעשה לגבי השפעת סימון מדינת מוצא על העדפות צרכנים, החל בשנת 1965. המחקר מצא העדפות של צרכנים לגבי מוצרים מסוימים ממדינות מוצא מסוימות אך הובעו דעות שונות לגבי היקף ההשפעה.

חיוב סימון מדינת מוצא
---------------------

מקרה ראשון של חיוב סימון מדינת מוצא אירע לאחר מלחמת העולם הראשונה, כאשר גרמניה חויבה לסמן את מוצריה המיוצאים כמיוצרים בגרמניה, כצעד עונשין. 

בארצות הברית הוכנסה חובת סימון מדינת מוצא בשנת 1937, עבור מוצרים רבים. בשנת 2002 חוקק חוק להגנה על תוצרת חקלאית של ארצות הברית שבין השאר הרחיבה את החובה לסמן מדינת מוצא גם לבשר, פירות וירקות, פירות ים ומוצרי מזון אחרים, החל בספטמבר 2004 ולאחר דחייה נכנסו לתוקף החל מ-2009. בעקבות תלונות של קנדה ומקסיקו, קבע ארגון הסחר העולמי שדרישות הסימון נוגדות את הסכמי הסחר עליהן חתומה ארצות הברית, בכך שהן מטילות עול כלכלי כבד על תוצרת מיובאת וגורמות להעדפה של תוצרת מקומית, ללא שהן מספקות מידע מהותי לצרכן. בעקבות הקביעה של ארגון הסחר העולמי, שונו הדרישות כדי לדרוש סימון של המדינות בהן נולדו, גודלו ונשחטו, בהמות מהן יוצר בשר, ובכך לספק לצרכן מידע מפורט יותר המצדיק את העלות הנוספת של הסימון. בהחלטה עוקבת שנתנה באוקטובר 2014 קבע ארגון הסחר העולמי שגם דרישות אלו אינן מקובלות עליה. 

### מטרת הסימון

התומכים בסימון מדינת היעד של מוצרים טוענים שמדובר על מידע חשוב לצרכנים. לעומת זאת, מחקרים שצוטטו בידי ארגון הסחר העולמי טוענים שהדינמיקה של חיוב סימון מדינת מוצא דומה לדינמיקה של קביעת מכסים.

קביעת מדינת המקור
-----------------

באזורי סחר שונים נקבעו כללים שונים לגבי היקף הייצור הנדרש במדינה מסוימת כדי שהיא תחשב למדינת המוצא. דיונים רבים התנהלו בארגון הסחר העולמי בניסיון לקבוע כללים אחדים לקביעת מדינת המקור.

ראו גם
------

* Made in Germany
* Made in China
* כחול לבן

קישורים חיצוניים
----------------

ויקישיתוף מדיה וקבצים בנושא **סימון מדינת מוצא** בוויקישיתוף

הערות שוליים
------------

1. ↑  keith dinnie, COUNTRY-OF-ORIGIN 1965-2004: A LITERATURE REVIEW, 2003
2. ↑  COUNTRY-OF-ORIGIN EFFECTS ON CONSUMERS' WILLINGNESS TO BUY. FOREIGN PRODUCTS: AN EXPERIMENT IN CONSUMER DECISION. MAKING, page 1
3. ↑  19 U.S. Code § 1304 - Marking of imported articles and containers
4. ↑  U.S. meat labels to detail animal’s origin; Canada, Mexico raise concern, Washington Post, May 24, 2013
5. ↑  World Trade Organization Rules Against Popular U.S. Country-of-Origin Meat Labels on Which Consumers Rely, Public Citizen, October 20, 2014
6. ↑  Antoni Estevadeordal, Kati Suominen, Rules of Origin in the World Trading System, November 14, 2003, page 3
7. ↑  Antoni Estevadeordal, Kati Suominen, Rules of Origin in the World Trading System, November 14, 2003, page
**פרנק ארמינגטון** (באנגלית: **Frank Armington**‏; 1876 – 1941) היה אמן יליד קנדה, שגדל וחי את רוב חייו הבוגרים בצרפת.

ביוגרפיה
--------

פרנק ארמינגטון נולד בפורדיץ', אונטריו ב-28 ביולי 1876. ארמינגטון למד אמנות באונטריו משנת 1892 עד 1899. הוא פגש שם את אשתו לעתיד, קרוליין ווילקינסון, במהלך לימודים אלה. בשנת 1899 ערך ארמינגטון את ביקורו הראשון בפריז. בהיותו בפריז התחתן עם קרוליין וילקינסון והמשיך ללמוד אמנות, הפעם באקדמיה ז'וליאן. ארמינגטון ואשתו חזרו לקנדה בשנת 1900, שם הפך ארמינגטון לחבר מייסד וסגן נשיא אגודת האמנים מניטובה.

ארמינגטון חזר לפריז והתגורר שם משנת 1905 עד 1939. בעודם מתגוררים בפריז, פרנק וקרוליין ארמינגטון התיידדו עם המשורר והסופר רוברט וו. סרוויס שהזמינו אותם לחתונתו ולביתו של לנצ'יו שם ציירו.

לקראת סוף חייהם, הוא ואשתו עברו לעיר ניו יורק.

קרוליין נפטרה זמן קצר לאחר המעבר, עם זאת, פרנק התחתן בשנית ב-1940.

פרנק ארמינגטון נפטר בעיר ניו יורק בשנת 1941.

לאורך הקריירה שלו עבד ארמינגטון במספר מדיומים, כולל תחריטים הדפסים ומספר ליטוגרפיות.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **פרנק ארמינגטון** בוויקישיתוף

הערות שוליים
------------

1. ↑  Oxford Index, Oxford Academic (באנגלית)
2. ↑  Art Gallery of Ontario, **Art Gallery of Ontario; the Canadian collection**, Toronto ; New York : McGraw-Hill Co. of Canada, 1970
3. ↑  **American Art Annual**, MacMillan Company, 1933. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007509857905171
* BnF: cb12241294k (data)
* GND: 119104776
* ISNI: 0000 0000 7363 2923
* LCCN: n91112869
* RKD: 2472
* SUDOC: 111099676
* ULAN: 500100612
* VIAF: 73908223
* WorldCat: lccn-n91112869

 |
**Pan European Game Information** (ידוע גם כ-**PEGI**) היא מערכת לדירוג משחקי מחשב ובמשחקי וידאו באירופה ובישראל שנוסדה באפריל 2003 על ידי האיגוד האירופי לתוכנה אינטראקטיבית (Interactive Software Federation of Europe; ISFE). דירוג PEGI קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו. כך למשל, לא יכול אדם מתחת לגיל 18 לרכוש משחק המדורג כ-18 (כאמור, מיועד לאנשים בגילאי 18 ומעלה) כחוק.

מערכת PEGI אומצה ביותר מ-40 מדינות, ביניהן ישראל, ומדרגת נכון לאוגוסט 2010 למעלה מ-15,000 משחקים.

בניגוד לדירוג ה-ESRB בארצות הברית, אין אכיפה רשמית של הדירוג בישראל והוא מוגדר כהמלצה בלבד.

דירוגים| גיל מינימלי | גילאי 3 | גילאי 7 | גילאי 12 | גילאי 16 | גילאי 18 |
| לפני 2009 |  |  |  |  |  |
| אחרי 2009 ואילך |  |  |  |  |  |

קישורים חיצוניים
----------------

ויקישיתוף מדיה וקבצים בנושא **Pan European Game Information** בוויקישיתוף
* 

* אתר האינטרנט הרשמי של Pan European Game Information (באנגלית ובצרפתית)
* Pan European Game Information, ברשת החברתית טוויטר

הערות שוליים
------------

1. ↑  שי זלדיס, אושר בכנסת: חובת סימון משחקי מחשב, באתר ynet, 30 באוקטובר 2007
2. ↑  ישיבת ועדת הכלכלה, 10/07/2007 11:30, באתר כנסת עכשיו
**סימון זְלוֹטְנִיקוב** (ברוסית: **Семён Исаакович Злотников**, **סמיון איסאקוביץ' זלוטניקוב**; נולד ב-18 בספטמבר 1945) הוא מחזאי, במאי ותסריטאי קולנוע ישראלי (סובייטי לשעבר) שכותב בשפה הרוסית, המייסד והמנהל האמנותי של תיאטרון "תיבת נח". נמנה עם הידועים שבמחזאים הרוסיים בני זמננו.

קורות חייו
----------

זלוטניקוב נולד בסמרקנד שבברית המועצות.

מסוף שנות ה-70 כתב זלוטניקוב מחזות רבים ברוסית, ואלו הוצגו ברחבי העולם ותורגמו לשפות רבות (עברית, אנגלית, גרמנית, צרפתית, יפנית, ספרדית, שוודית, פולנית ועוד). בין המדינות שבהן הועלו מחזותיו: שוודיה, שווייץ, ארצות הברית, פולין, מקסיקו, גרמניה, יפן, צרפת, נורווגיה ודנמרק.

ב-1990 עלה לישראל. בישראל הקים זלוטניקוב את תיאטרון "תיבת נח", והוא משמש היום כמנהלו האמנותי של התיאטרון.

תיאטרון "הבימה" העלה תרגום לאחד ממחזותיו המפורסמים ביותר, "גבר בא אל אישה". המחזה תורגם מחדש ועלה שוב ב-2010 בבימויו של זלוטניקוב עצמו בתיאטרון "תיבת נח". תיאטרון באר שבע העלה את מחזהו "הזקן שעזב את זקנתו". 

מחזות נודעים נוספים של זלוטניקוב הם "הנבחרת", "שני פודלים" ו"ולס של בודדים". 

מחזהו "מוטנטים" הופק בשנת 1993 לסרט טלוויזיה בפולין, שזכה במקום הראשון בפסטיבל לסרטי טלוויזיה בוורשה.

ב-2007 כתב זלוטניקוב גם רומן - "הסתלבטות".

סימון מתגורר כיום בירושלים. מחזותיו ממשיכים לעלות בבימות התיאטראות ברוסיה.

יצירותיו
--------

### מחזות

* "בעליה של אנטונינה" (1976)
* "הכל יהיה בסדר" (1977)
* "גבר בא אל אישה" (1978)
* "טריפטיך לשניים" (1980) (מורכב משלושה מחזות קצרים: "שני פודלים", "האצן והיוגיסטית", "אינטליגנטים")
* "הנבחרת" (1980)
* "ביממה ה-4 לאחר ההיעלמות" (1981)
* "קרטה" (1982)
* "ועזב הזקן את זקנתו" (1984)
* "חיים מטופשים" (1986)
* "משוגע בתור" (1988)
* "מוטנטים" (1991)
* "ולס של בודדים" (1993)
* "התרופה המופלאה נגד העצב" (1999)
* "איבן ושרה" (2001)
* "גילוי עריות" (2004)
* "חיים בפסים" (2004)
* "שיחות עם אלוהים" (2012)
* "מכירה פומבית. מגרש 666" (2017)
* "אמנות" (2018)
* "זקנים ונערות" (2020)

### פרוזה-רומן

* "הסתלבטות" (2007)

### תסריטים

(הופקו לסרטים)

* "לאן נעלם פומנקו" (1981)
* "גבר בא אל אישה" (1992)
* "מוטנטים" (1993)
* "הקץ" (1994)
* "הכל יהיה בסדר, כפי שרציתם" (1996)

קישורים חיצוניים
----------------

* אתר האינטרנט הרשמי של סימון זלוטניקוב (ברוסית)

* סימון זלוטניקוב, במסד הנתונים הקולנועיים IMDb (באנגלית)

* סימון זלוטניקוב, בארכיון הבימה

	+ "גבר בא אל אישה" - תסריט מתורגם לאנגלית, באתר הבית של זלוטניקוב
* גבר בא אל אישה, באתר עכבר העיר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274286805171
* ISNI: 0000 0000 2716 1905
* LCCN: n87941139
* VIAF: 58151776820418012513
* WorldCat (עם VIAF): 58151776820418012513

 |
פירוש נוסף ערך זה עוסק בספרייה לעיבוד טקסט. אם התכוונתם למשמעות אחרת, ראו פנגו.

**Pango** היא ספרייה לעיבוד טקסט, עם דגש על תמיכה בטקסט רב לשוני. ניתן להשתמש בה בכל מקום בו יש צורך בפריסת טקסט, אם כי רוב העבודה עד כה עם Pango נעשתה בעיקר בהקשר לערכת הכלים GTK+‎, כאשר Pango מהווה את ליבת הטיפול בטקסט ובגופן של GTK+‎.

הספרייה היא חוצה פלטפורמות, לרבות Mac OS X, Microsoft Windows ולינוקס.

כמו כן היא מופצת תחת הרישיון הציבורי הכללי המוקטן של גנו (**GNU LGPL**).

שימוש
-----

Pango מוטמעת ומשולבת היטב בהפצות הלינוקס. ערכת הכלים GTK+‎, הדפדפן פיירפוקס ותוכנת הדואר האלקטרוני Thunderbird (שני האחרונים, רק על לינוקס) משתמשים ב־Pango לעיבוד הטקסט.

טקסט וגרפיקה
------------

השלמת הטיפול בטקסט עם עיבוד גרפי נעשה באמצעות ספריית הגרפיקה הווקטורית Cairo.

HarfBuzz
--------

HarfBuzz הוא מנוע פריסת הגופנים של OpenType. מטרתו היא לבצע תקן פריסת טקסט בקוד פתוח. במקור, כתיבת HarfBuzz החלה כחלק ממיזם FreeType, פותחה לאחר מכן בנפרד ב־Qt וב־Pango, ולבסוף מוזגה בחזרה למאגר משותף. כעתן הן Qt והן Pango משתמשים ב־HarfBuzz. כמו כן גם פיירפוקס וכרומיום משתמשים במנוע פריסת גופנים זה.

עד גרסה 1.30.1, Pango הכילה עותק מפוצל של HarfBuzz בתוך הקוד שלה. בגרסה 1.31.0, Pango הסירה את הקוד, המעט מיושן, של HarfBuzz, ועברה להשתמש במאגר המרכזי והעדכני, ללא פיצול הקוד. מהלך זה, ככל הנראה, עשוי לשפר את עיבוד הטקסט באמצעות Pango.

ראו גם
------

* FreeType
* Cairo, ספרייה לעיבוד גרפיקה וקטורית
* GTK+‎
* תוכנה חופשית
* קוד פתוח

קישורים חיצוניים
----------------

ויקישיתוף מדיה וקבצים בנושא **Pango** בוויקישיתוף
* 

* אתר האינטרנט הרשמי של Pango (באנגלית)
* דף הבית
* תיעוד Pango באתר GNOME

| GNOME |
| --- |
| קהילה | קרן GNOME • כנס משתמשי ומפתחי קרן GNOME • מיזם GNOME |  |
| אישים | האבוק פנינגטון • פדריקו מנה • מיגל דה איקאסה |
| רכיבים | GNOME Shell • ‏ Mutter ‏ • GDM |
| יישומים | העין של GNOME • מסוף GNOME • קבצים • קופסאות GNOME ‏• Anjuta ‏• Baobab ‏• Bijiben ‏• Cheese ‏• Ekiga ‏• Empathy ‏• Evince ‏• Evolution ‏• File Roller ‏• Gedit ‏• Gitg ‏• Glade ‏• Rhythmbox ‏• Sound Juicer ‏• Totem ‏• Web |
| טכנולוגיות | Atk ‏• Cogl ‏• Clutter ‏• D-Bus ‏• Dconf ‏• GLib ‏• GNOME Keyring ‏• GObject ‏• GStreamer ‏• GTK+‎ ‏• GVFS ‏• Pango ‏• Vala |
**פרנק אלברט באסן** (באנגלית: **Frank Albert Bassen**;‏ 14 בנובמבר 1903 סנט ג'ורג', ניו ברונסוויק, קנדה – 17 בפברואר 2003) היה רופא פנימי והמטולוג יהודי-אמריקאי יליד קנדה.

קורות חיים
----------

באסן נולד בשנת 1903 בסנט ג'ורג', במחוז שארלוט במדינת ניו ברונסוויק, בקנדה, כאחד משבעת ילדיהם של ט. דייוויס (דוד) באסן (יליד רוז'אני, בלארוס, אז באימפריה הרוסית) ושל קרי לבית סנדלר. באסן סיים בשנת 1928 תואר שני - MD - ברפואה באוניברסיטת מקגיל. באותה שנה היגר באסן לארצות הברית דרך נקודת הגבול ונסבורו, מיין, וקיבל בהמשך את אזרחות ארצות הברית.
בשנת 1932 התיישב בניו יורק. אחרי סטאז' בן שנה בבית החולים מאונט סיני קיבל רישיון והצטרף לסגל בית החולים כמדריך. בימי מלחמת העולם השנייה בשנת 1942 גויס לשרותי הרפואה של הצבא. בשנת 1946 חזר לעבוד בבית חולים ונשאר בהתקשרות איתו עד שנת 1980.
באסן היה פעיל בארגון האחווה היהודי "זטא בטא טאו".

פרנק באסן נפטר בשנת 2003 בגיל 99. הוא השאיר בן, מייקל, ובת, דניז, וכן שלושה נכדים.
לפני מותו התגורר בבולדווין, מדינת ניו יורק.

תסמונת באסן-קורנצווייג
----------------------

בשנת 1950 יחד עם רופא העיניים אברהם ל. קורנצווייג פרסם באסן את התיאור הראשון של תסמונת אבטאליפופרוטאינמיה המשפחתית.
החולה שהיווה נשוא למחקר הייתה צעירה יהודייה בת 18, בת להורים בני דודים, שסבלה מרטיניטיס פיגמנטוזה, היסטוריה של שלשולים כרוניים, פגיעה דיפוזית של מערכת העצבים עם תמונה קלינית דומה לאטקסיית פרידריך וכדוריות אדומות בדם בעלות צורה מוזרה עם חריצים - אקאנטוציטים. גם אצל אח של החולה, נמצאו אותם השינויים בדם, התחלה של רטיניטיס פיגמנטוזה, מה שכיוון אל מקור תורשתי של המחלה.
באסן נודע גם בתרומתו לטיפול ובחקר ההמופיליות

לקריאה נוספת
------------

* Stephen Pemberton *The Bleeding Disease: Hemophilia and the Unintended Consequences of Medical Progress*, Johns Hopkins University Press Baltimore, 2011 ע' 130
* *Dorland's Illustrated Medical Dictionary* 32th Edition Elsevier Saunders 2012 ע' 204

### מקורות

* Arthur H.Aufses Jr.Barbara Niss *This House of Noble Deeds:Mount Sinai Hospital 1852-2002*, New York University Press 2002 ע' 78

הערות שוליים
------------

1. ↑  The Canadian Jewish Heritage Network
2. ↑  באתר הגנאלוגי Ancestry
3. ↑  Zeta Beta Tau Quarterly - Volume 37, Issue 3 - Page 7
4. ↑  בארת הגנאלוגי My Heritage
5. ↑  St. Pemberton 2011
6. ↑  Richard David Semba Handbook of Nutrition and Ophthalmology Humana Press Springer,Totowa, New Jersey 2007, ע' 443
**ניאו ET7** (במנדרינית תקנית: **蔚來 EP7**) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ניאו משנת 2022. היא נחשפה ב-9 בינואר 2021. היא מתחרה ישירה לטסלה מודל S.

עיצוב
-----

עיצוב הגג משופע יותר ומעניק לדגם מראה קופה ספורטיבי, הגג עשוי מזכוכית שחורה נגד שמש. פנים המכונית כולל שני מסכים, אחד ללוח המחוונים הדיגיטלי בקוטר 10.2 אינץ' בטכנולוגיית HDR, המסך הוא מגע, המסך השני גם הוא מגע מיועד להצגת המולטימדיה, המסך המרכזי בקוטר 12.8 אינץ'.

מפרט טכני
---------

נכון ל-2022 את הדגם תשווק ניאו עם מערכת הנעה חשמלית אחת, לפי ניאו יצטרפו בהמשך יחידות הנעה נוספות. יחידת ההנעה הנוכחית כוללת שני מנועים חשמליים המספקים יחד 650 כ"ס ומומנט מרבי של 86.6 קג"מ ולפי ניאו, שני מנועים אלו מאפשרים לדגם להשיג נתון תאוצה מ-0 ל-100 קמ"ש בתוך 3.9 שניות.

ניאו תשווק את יחידת ההנעה עם אפשרות לשלושה סוללות ליתיום-יון:

1. סוללה בקיבולת של 75 קוט"ש שתאפשר טווח של 550 ק"מ בתקן CLTC הסיני. 2. סוללה בקיבולת 100 קוט"ש שתאפשר טווח של מעל ל-700 ק"מ ו-3. סוללה בקיבלות של 150 קוט"ש שתאפשר טווח נסיעה של מעל ל-1000 ק"מ בתקן הסיני (הפחות אמין).

ניאו תשווק את הדגם עם מערכת נהיגה אוטונומית המקבילה למערכת של טסלה.

גלריה
-----

* מבט קדמימבט קדמי
* מבט אחורימבט אחורי
* מבט לצדמבט לצד

קישורים חיצוניים
----------------

ויקישיתוף מדיה וקבצים בנושא **ניאו ET7** בוויקישיתוף
* 

* אתר האינטרנט הרשמי של ניאו ET7 (באנגלית)

הערות שוליים
------------

1. ↑  NIO Unveils Its First Electric Sedan, The ET7, Carscoops, ‏2021-01-09 (ב־American English)
2. ↑  NIO Reveals Stunning ET7 Flagship Sedan, InsideEVs (באנגלית)
3. ↑  cartube, ניאו ET7 החשמלית נחשפת - הטסלה מודל S של סין - cartube, באתר www.cartube.co.il
"**We Could Be Sweet Lovers**" הוא שיר משנת 1985 מאת הזמר-יוצר ביל וית'רס, שיצא כחלק מאלבום האולפן האחרון שלו, Watching You, Watching Me.

השיר אמנם לא זכה להצלחה גדולה בארצות הברית, ואפילו לא יצא שם כסינגל, אך הוא זכה להצלחה עצומה בניו זילנד בגרסת הכיסוי של להקת Holidaymakers שהפכו באמצעותו לאמנים של להיט אחד. גרסה זו לשיר הגיעה למקום הראשון במצעד הסינגלים של ניו זילנד ונותרה שם במשך שישה שבועות.

גרסתם של 'Holidaymakers'
------------------------

לאחר שבשנת 1985 התפרסם השיר כחלק מהאלבום Watching You, Watching Me, הוציאה להקת Holidaymakers מהעיר ולינגטון גרסת כיסוי לשיר בשנת 1988. הסינגל שלהם זכה להצלחה עצומה בניו זילנד, ונשאר במקום הראשון במשך שישה שבועות, כך שבסופו של דבר היה הסינגל הנמכר ביותר של השנה במדינה.

הלהקה הוציאה סינגל נוסף ששימש "צד ב'" לשיר של וית'רס, אשר נקרא "Waiting in the Sunshine" והגיע למקום השישי במצעד הסינגלים. אף על פי כן, הלהקה התפרקה זמן קצר לאחר מכן.

### וידאו קליפ

הבמאי הניו זילנדי פיין פלוס היה חבר של הלהקה ועם הצלחת הסינגל הוא הציע ליצור להם וידאו קליפ, ללא תשלום. היצירתיות של פלוס זיכתה אותו בפרס הווידאו הטוב ביותר בטקס פרסי המוזיקה הניו זילנדית של 1988.

### פרסים

הלהקה זכתה בפרס הסינגל הטוב ביותר, הקבוצה המבטיחה ביותר, הזמר הגבר המבטיח ביותר והסולנית הנשית המבטיחה ביותר של השנה בטקס פרסי המוזיקה הניו זילנדית לשנת 1988 עבור "We Could Be Sweet Lovers". מפיק השיר נייג'ל סטון זכה בתואר המפיק הטוב ביותר וגם מהנדס התקליטים הטוב ביותר של השנה. במאי הקליפ פיין פלוס זכה אף הוא בפרס הווידאו הטוב ביותר של השנה.

קישורים חיצוניים
----------------

* מידע על היצירה "We Could Be Sweet Lovers" באתר Discogs
* We Could Be Sweet Lovers, וידאו קליפ של הלהקה
* We Could Be Sweet Lovers, ארכיון הסרטים של ניו זילנד

הערות שוליים
------------

1. 1 2  "Sweet Lovers: Charts". charts.nz. נבדק ב-20 באוקטובר 2012. `{{cite web}}`:  (עזרה)
2. ↑  "The Holidaymakers". NZ On Screen. נבדק ב-5 באוקטובר 2013. `{{cite web}}`:  (עזרה)
3. ↑  "Sweet Lovers". NZ Film Archive. נבדק ב-20 באוקטובר 2012. `{{cite web}}`:  (עזרה)
4. ↑  "Awards 1988". *Listing*. NZ Music Awards. נבדק ב-28 בספטמבר 2012. `{{cite web}}`:  (עזרה)
5. ↑

| ביל וית'רס |
| --- |
| אלבומי אולפן | *Just as I Am* • *Still Bill* • *+'Justments* • *Making Music* • *Naked & Warm* • *Menagerie* • *'Bout Love* • *Watching You, Watching Me* |
| אלבומי הופעה | *Live at Carnegie Hall* |
| אלבומי אוסף | *Bill Withers' Greatest Hits* • *The Essential Bill Withers* |
| סינגלים | "Ain't No Sunshine" • "Grandma's Hands" • "Lean on Me" • "Use Me" • "Who Is He" • "Lovely Day" • "Better Off Dead" • "Oh Yeah!" • "Something That Turns You On" • "We Could Be Sweet Lovers" |